POROČILO

o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto 2010, z odgovori Skupnega podjetja

2011/C 368/04

UVOD

Evropsko skupno podjetje za ITER (1) in razvoj fuzijske energije je bilo ustanovljeno marca 2007 (2) za obdobje 35 let. Čeprav bodo glavne zmogljivosti za fuzijo razvite v Cadarachu v Franciji, je sedež Skupnega podjetja v Barceloni.

pripraviti in usklajevati program dejavnosti za pripravo gradnje demonstracijskega fuzijskega reaktorja in sorodnih naprav, vključno z eksperimentalno obsevalno napravo za testiranje fuzijskih materialov in tehnologij.

Člani Skupnega podjetja so Euratom, ki ga zastopa Evropska komisija, države članice Euratoma in druge države, ki so sklenile sporazume o sodelovanju z Euratomom na področju nadzorovane jedrske fuzije in izrazile željo, da bi postale članice (31. decembra 2010: Švica).

Ko je bilo Skupno podjetje ustanovljeno, so njegovi okvirni skupni viri, potrebni za obdobje od leta 2007 do leta 2041, znašali 9 653 milijonov EUR. Skupni prispevek Euratoma je bil določen v višini 7 649 milijonov EUR, od tega največ 15 % za upravne odhodke. Drugi viri so prispevki Francije kot države gostiteljice ITER, letne članarine, prostovoljni prispevki drugih članov Skupnega podjetja razen Euratoma in dodatni viri, ki bodo prejeti pod pogoji, ki ji bo odobril upravni odbor. Sodišče opozarja na zahtevo po bistvenem povečanju virov za projekt ITER (glej odstavke 27–29).

IZJAVA O ZANESLJIVOSTI

Sodišče je v skladu z določbami člena 287(1) Pogodbe o delovanju Evropske unije revidiralo letne računovodske izkaze (5) Evropskega skupnega podjetja za ITER in razvoj fuzijske energije, ki jih sestavljajo „računovodski izkazi“ (6) in „poročila o izvrševanju proračuna“ (7) za proračunsko leto, ki se je končalo 31. decembra 2010, ter zakonitost in pravilnost transakcij, povezanih s temi izkazi.

Odgovornost direktorja

Direktor je kot odredbodajalec odgovoren za izvrševanje prihodkov in odhodkov proračuna v skladu s finančno uredbo Skupnega podjetja in v mejah odobrenih proračunskih sredstev (9) . Odgovoren je za vzpostavitev (10) organizacijske strukture, notranjih upravljavskih in kontrolnih sistemov ter postopkov za pripravo končnih računovodskih izkazov (11) , v katerih ni pomembnih napačnih navedb, ne glede na to, ali so te posledica goljufije ali napake, ter za zagotovitev zakonitosti in pravilnosti transakcij, povezanih temi izkazi.

Odgovornost Sodišča

Sodišče je revizijo izvedlo v skladu z mednarodnimi standardi revidiranja in etičnima kodeksoma MZRS in ISSAI (12) . Ti standardi določajo, da mora Sodišče ravnati v skladu z etičnimi zahtevami ter revizijo načrtovati in opraviti tako, da pridobi razumno zagotovilo, da v računovodskih izkazih ni pomembnih napačnih navedb in da so z njimi povezane transakcije zakonite in pravilne.

Revizijsko delo Sodišča zajema izvajanje postopkov za pridobitev revizijskih dokazov o zneskih in razkritjih v računovodskih izkazih ter o zakonitosti in pravilnosti z njimi povezanih transakcij. Izbrani postopki so odvisni od njegove revizijske presoje, vključno z oceno tveganja pomembno napačne navedbe v računovodskih izkazih ali nezakonitih ali nepravilnih transakcij, ne glede na to, ali so te posledica goljufije ali napake. Pri pripravi teh ocen tveganja se upoštevajo notranje kontrole, ki jih revidiranec izvaja pri pripravi in predstavitvi računovodskih izkazov, da se lahko oblikujejo okoliščinam primerni revizijski postopki. Sodišče med svojo revizijo tudi ovrednoti primernost uporabljenih računovodskih usmeritev, razumnost računovodskih ocen, ki jih je pripravilo vodstvo, in skupno predstavitev računovodskih izkazov.

Sodišče meni, da so pridobljeni revizijski dokazi zadostni in ustrezni, da zagotavljajo osnovo za spodaj podani mnenji.

Mnenje o zanesljivosti računovodskih izkazov

Mnenje o zakonitosti in pravilnosti z izkazi povezanih transakcij

Po mnenju Sodišča so transakcije, povezane z letnimi računovodskimi izkazi Evropskega skupnega podjetja za ITER in razvoj fuzijske energije, za proračunsko leto, ki se je končalo 31. decembra 2010, v vseh pomembnih vidikih zakonite in pravilne.

PRIPOMBE O UPRAVLJANJU PRORAČUNA IN FINANČNEM POSLOVODENJU

Izvrševanje proračuna

V končnem proračunu so odobritve za prevzem obveznosti znašale 444,1 milijona EUR, odobritve plačil pa 241,7 milijona EUR. Iz leta 2009 je bilo prenesenih 106,8 milijona EUR odobritev za prevzem obveznosti in 52,2 milijona EUR odobritev plačil (večinoma sredstva iz države gostiteljice ITER, ki so bila dodeljena za gradnjo ITER). Zaradi zamud pri izvajanju dejavnosti je znašala stopnja realizacije odobritev plačil le 63,4 % (13) , kar se kaže tudi v visokem saldu denarnih sredstev, ki je konec leta znašal 78,8 milijona EUR (26,8 % odobritev plačil, ki so bile na voljo v letu 2010).

Reorganizacija Skupnega podjetja in sistemi notranje kontrole

Računsko sodišče je v prejšnjih dveh specifičnih letnih poročilih poročalo, da sistemi notranje kontrole Skupnega podjetja niso bili v celoti vzpostavljeni in se niso izvajali tako, kot je določeno v njegovi finančni uredbi (14) . Tudi notranji revizor Skupnega podjetja je 31. maja 2010 izdal poročilo o finančnih krogih, ki načenja vprašanje finančnih krogov in ločitve nalog.

Sistemi IT

Medtem ko je računovodja potrdil finančni in računovodski sistem (ABAC in SAP), ki ju uporablja Skupno podjetje in sta v lasti Komisije, drugi pomembni poslovni procesi, ki zagotavljajo finančne informacije, še niso bili potrjeni. Kot je omenjeno v poročilu Sodišča za proračunsko leto 2009 (17) , še ni ustreznega orodja za upravljanje operativnih pogodb (pogodbe ABAC ali podobne), vključenega v sistem proračunskega in finančnega poročanja.

DRUGE ZADEVE

Donacije in javna naročila

Sodišče je preizkusilo vzorec z devetimi postopki za oddajo javnega naročila in šestimi postopki za dodelitev donacije. Za tri od devetih revidiranih postopkov za oddajo javnega naročila je Skupno podjetje prejelo samo eno ponudbo. Za donacije je v povprečju prejelo en predlog na razpis. Sodišče upošteva dejstvo, da Skupno podjetje deluje na visoko specializiranem industrijskem področju, vendar priporoča, naj si Skupno podjetje še naprej prizadeva povečati konkurenco in naj v fazah priprave in objave razpisov ter ocene in upravljanja pogodb upošteva načelo zagotavljanja stroškovne učinkovitosti.

Kontrole, ki jih Skupno podjetje uporablja pred izvedbo plačil, se opravijo v skladu s sporazumi o donacijah in niso zadostno dokumentirane za pridobitev zagotovila o skladnosti s finančnimi zahtevami in upravičenostjo s plačili povezanih stroškov (18) .

Sodišče odobrava dejstvo, da je Skupno podjetje začelo razvijati strategijo naknadnih revizij, ki naj bi se začela izvajati v letu 2012. Strategija naknadnih revizij je ključna kontrola za ocenjevanje zakonitosti in pravilnosti z izkazi povezanih transakcij, zato bi jo bilo treba uvesti čim prej. Zajeti bi morala tudi donacije in operativne pogodbe za javna naročila.

Zamude pri plačilih članarin

Služba Komisije za notranjo revizijo

Revizijski odbor Skupnega podjetja

Gostiteljski sporazum

V gostiteljskem sporazumu o lokaciji, podpori, privilegijih in imunitetah, ki sta ga Kraljevina Španija in Skupno podjetje podpisala 28. junija 2007, je določeno, da se Skupnemu podjetju zagotovijo stalni prostori najkasneje v treh letih po podpisu sporazuma. V času revizije Skupno podjetje še ni imelo stalnih prostorov.

Stanje financiranja projekta ITER

Komisija je maja 2010 izdala sporočilo Evropskemu parlamentu in Svetu o stanju projekta ITER (21) , v katerem je ocenila, da bo v prispevku Euratoma za ITER v letih 2012 in 2013 potrebnih okoli 1,4 milijarde EUR za pokritje povečanih stroškov.

Komisija je julija 2010 predlagala spremembo sedanjega večletnega finančnega okvira in kritje dodatnih finančnih potreb za leti 2012 in 2013 (22) . Evropski parlament in Svet nista dosegla soglasja o tem predlogu. V času revizije (april 2011) vprašanje financiranja prispevka EU za projekt ITER ni bilo razrešeno.

Sodišče opaža, da bi lahko ti dogodki precej vplivali na dejavnosti in proračun Skupnega podjetja ter privedli do zamud pri zagotavljanju prispevka Euratoma k fazi izgradnje projekta ITER.

(1) ITER: mednarodni termonuklearni poskusni reaktor.

(2) Odločba Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (UL L 90, 30.3.2007, str. 58).

(3) V Prilogi, ki je predstavljena v informativne namene, so povzeti pristojnosti, dejavnosti in razpoložljivi viri Skupnega podjetja.

(4) Mednarodna organizacija za fuzijsko energijo ITER je bila ustanovljena oktobra 2007 za začetno obdobje 35 let za izvajanje projekta ITER, katerega cilj je dokazati znanstveno in tehnično izvedljivost fuzijske energije. Člani so Euratom, Japonska, Ljudska republika Kitajska, Republika Indija, Republika Koreja, Ruska federacija in Združene države Amerike.

(5) Tem računovodskim izkazom je priloženo poročilo o upravljanju proračuna in finančnem poslovodenju med letom, ki med drugim vsebuje podatke o stopnji izvrševanja odobrenih proračunskih sredstev in povzetek informacij o prenosih odobrenih proračunskih sredstev med različnimi proračunskimi postavkami.

(6) Računovodski izkazi zajemajo bilanco stanja in izkaz poslovnega izida, izkaz denarnih tokov, izkaz gibanja neto sredstev in prilogo k računovodskim izkazom, v kateri so opisane glavne računovodske usmeritve in podana druga pojasnila.

(7) Poročila o izvrševanju proračuna vsebujejo izkaz realizacije proračuna in njegovo prilogo.

(8) UL L 248, 16.9.2002, str. 1.

(9) Člen 33 Uredbe Komisije (ES, Euratom) št. 2343/2002 (UL L 357, 31.12.2002, str. 72).

(10) Člen 38 Uredbe (ES, Euratom) št. 2343/2002.

(11) Pravila, ki veljajo za organe EU v zvezi s predstavitvijo računovodskih izkazov in računovodstvom, so določena v poglavju 1 naslova VII Uredbe (ES, Euratom) št. 2343/2002, kakor je bila nazadnje spremenjena z Uredbo (ES, Euratom) št. 652/2008 (UL L 181, 10.7.2008, str. 23), in so sestavni del finančne uredbe Evropskega skupnega podjetja za ITER in razvoj fuzijske energije.

(12) Mednarodna zveza računovodskih strokovnjakov (MZRS) in Mednarodni standardi za vrhovne revizijske institucije (ISSAI).

(13) Odobritve plačil v vrednosti 55,8 milijona EUR so bile prenesene v leto 2011, odobritve plačil v vrednosti 51,8 milijona EUR, prenesene iz leta 2009, pa so bile na koncu leta razveljavljene.

(14) Odstavek 21 poročila za proračunsko leto 2009 se nanaša na reorganizacijo oddelčne strukture Skupnega podjetja, zaradi česar se po mnenju Sodišča porajajo vprašanja o potrebni ločitvi nalog za finančne in operativne dejavnosti.

(15) Nova organizacijska struktura je usmerjena v upravljanje projektov.

(16) Ta delovna mesta bodo po pričakovanjih zasedena v letu 2011.

(17) Odstavek 20 poročila Sodišča za proračunsko leto 2009.

(18) Notranji revizor Skupnega podjetja je opozoril tudi na to, da pristop, v skladu s katerim se za izplačila zahtevkov za plačila uporabljajo predhodne kontrole, ni uspešen niti dobro pripravljen za obdelavo zahtevkov, čeprav so z njimi povezane transakcije zakonite in pravilne.

(19) Glej Mnenje Sodišča št. 4/2008.

(20) Revizijski odbor je bil najprej ustanovljen za obdobje dveh let, sestavlja pa ga pet članov, od katerih enega določi Euratom.

(21) Sporočilo Komisije Evropskemu parlamentu in Svetu: Stanje projekta ITER in možnosti za naprej, COM(2010) 226 konč. z dne 4. maja 2010.

(22) Predlog sklepa Evropskega parlamenta in Sveta o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira za rešitev dodatnih potreb po financiranju projekta ITER, COM(2010) 403 konč. z dne 20. julija 2010.

Odbor znanstvenega programa po potrebi svetuje upravnemu odboru in direktorju pri sprejemanju in izvajanju projektnega načrta in delovnih programov.

Upravni odbor je odgovoren za nadzor Skupnega podjetja pri uresničevanju njegovih ciljev in zagotavlja tesno sodelovanje med Skupnim podjetjem in njegovimi člani pri uresničevanju dejavnosti.

usklajuje znanstvene in tehnološke raziskave in razvojne dejavnosti za podporo prispevka Euratoma Organizaciji ITER,

pripravlja in usklajuje sodelovanje Euratoma v znanstvenih in tehničnih izkoriščanjih projekta ITER,

upravlja javna naročila v odnosu do Organizacije ITER in zlasti s tem povezane postopke zagotavljanja kakovosti,

pripraviti in usklajevati program dejavnosti za pripravo gradnje demonstracijskega fuzijskega reaktorja in sorodnih naprav, vključno z Eksperimentalno obsevalno napravo za testiranje fuzijskih materialov in tehnologij (IFMIF).

ODGOVOR EVROPSKEGA SKUPNEGA PODJETJA ZA ITER IN RAZVOJ FUZIJSKE ENERGIJE

Pripombe o upravljanju proračuna in finančnem poslovodenju

Reorganizacija Skupnega podjetja in sistemi notranjega nadzora

Odstavki 16, 17 in 18

Po spremembi poslovodenja februarja 2010 je podjetje F4E v drugi polovici istega leta uvedlo obsežno reorganizacijo, pri čemer sta bila v ospredju izvajanje poslovodenja, ki temelji na projektih, in okrepitev okolja notranjega nadzora. V okviru reorganizacije in v odgovor na priporočila notranjega revizorja v reviziji finančnega kroga je bilo finančno poslovodenje okrepljeno z revizijo finančnih krogov in ustanovitvijo enote za proračun in finance januarja 2011. Istočasno je bila vzpostavljena delovna skupina za finančni krog, da bi dokumentirala finančne postopke, proučila nadzor in kontrolne sezname ter objavila navodila za izboljšanje sistema finančnega poslovodenja v podjetju F4E.

Poleg tega je bil imenovan koordinator za notranji nadzor, ki je odgovoren za splošno usklajevanje nadzornega okolja v enoti za proračun in finance podjetja F4E.

Reorganizacija poslovodenja v podjetju F4E se je zlagoma nadaljevala tudi v letu 2011. Postopoma so uvedli dodatni nadzor in zaposlili vodstveni kader na prosta delovna mesta. Novi finančni krogi so bili zdaj v celoti izvedeni, uvedli so periodično poročanje o poslovodenju, sistemi poslovodenja pa so postali v celoti funkcionalni.

Glede na to, da je podjetje F4E dejavno na visoko specializiranem industrijskem področju, od leta 2009 uporablja tudi sistem zagotavljanja kakovosti, ki temelji na standardu ISO. Zaradi potreb organizacije in preprečitve podvajanja prizadevanj, bosta zagotavljanje kakovosti in notranji nadzor združena v širšem sistemu poslovodenja podjetja F4E.

IT-sistemi

Odstavek 19

Podjetje F4E se popolnoma zaveda pomanjkljivosti pri združevanju finančnih in proračunskih podatkov s svojimi operativnimi dejavnostmi. Med drugim so tehnične omejitve lastnika sistema pri dostopu do finančnih podatkov privedle do zamud pri vzpostavitvi orodij za upravljanje in poročanje. Ta problem so pred nedavnim odpravili z dodatnim dogovorom o ravni kakovosti storitev z GD BUDG.

Poleg tega je bila zaradi zapletenosti projekta ITER in posledično upravljanja njegovih osnovnih pravnih obveznosti, na administrativni in operativni ravni, odložena vzpostavitev enotnega sistema upravljanja pogodb. Med pripravo trenutnih odgovorov se je vodstvo posvečalo postopku sprejemanja centralnega sistema upravljanja pogodb, pripravljal pa se je tudi akcijski načrt za odpravo zamud pri vnosu podatkov in normalizacijo razmer.

Druge zadeve

Dotacije in javna naročila

Odstavek 20

V podjetju F4E menijo, da so priporočila sodišča že izvedena z uveljavljenimi postopki in strategijo objavljanja. Treba je poudariti, da je za področja, za katera je industrija manj specializirana, podjetje F4E prejelo do 33 ponudb v odgovor na razpis, kar jasno dokazuje, da problem resnično ni povezan z metodami komunikacije in obveščanja podjetja F4E, ampak je posledica specializiranosti industrije, kar je poudaril tudi revizor. Podjetje Fuzija za energijo ne more vplivati na raven strokovnega znanja, ki je na voljo na trgu.

Odstavek 21

Poročila o tehnični oceni in prejemnice se odobrijo, s čimer se potrdi da so zaračunani stroški v skladu z dejavnostmi. Poleg tega se izvede finančno preverjanje zneskov terjanih stroškov. V podjetju F4E pa so prepričani, da so možne izboljšave na področju dokumentacije v zvezi z izvedenimi preverjanji. To je naloga delovne skupine za notranji nadzor in postopki so bili okrepljeni.

Zamude pri plačilu članarin

Odstavek 23

Statuti podjetja F4E razen pošiljanja opozoril ne določajo nobenih drugih pravnih sredstev, da se zagotovi pravočasno plačilo članarin. Zaradi ponavljajočih se zamud pri plačilu članarin je zadevo na koncu maja 2011 obravnaval upravni odbor.

Ta je sprejel ukrep, da se ob zamudi plačila zaračunajo obresti k letni članarini. Poleg tega je bil sprejet okvir, ki opredeljuje načine plačila zamudnih obresti in nalogov za izterjavo.

Sporazum države gostiteljice

Odstavek 26

Sporazum države gostiteljice, ki sta ga leta 2007 podpisala podjetje Fuzija za energijo in Kraljevina Španija, res določa, da bo Španija podjetju F4E zagotovila stalne prostore najkasneje v treh letih po podpisu sporazuma. Sporazum določa tudi, da bo Španija pred zagotovitvijo stalnih prostorov zagotovila začasne prostore. Ker Španija še ni zagotovila stalnih prostorov, je Skupno podjetje brezplačno nameščeno v začasnih prostorih, saj država gostiteljica plačuje vse stroške, povezane z najemom prostora (najemnina in vzdrževanje, kakor določa sporazum gostiteljice, podjetje F4E pa bo prevzelo najemni delež za začasne prostore). Država gostiteljica podjetja F4E Španija je med nedavno razpravo povedala, da išče stalno rešitev, ki naj bi bila predvidoma predstavljena podjetju v sprejetje pred koncem leta 2011.

Ob tem je treba omeniti, da sedanje razmere nimajo nobenega negativnega vpliva na organizacijo.

Status financiranja projekta ITER

Odstavki 27, 28 in 29

V pripravah na Svet o projektu ITER, ki je potekal julija 2010, je podjetje F4E ocenilo izvedljivost pregledanega osnovnega načrta projekta ITER (osnovni načrt), ki predvideva konec izgradnje v novembru 2019, ter vire, potrebne za njegovo izvedbo. Zato je podjetje F4E proučilo morebitne načine proizvodnje in ocenilo morebitne stroške in tveganja. Osnovni načrt je bil odobren med sestankom Sveta ITER; EU je svojo podporo izkazala „ad referendum“, ker je moral proračunski organ šele odobriti in zagotoviti financiranje projekta ITER.

Podjetje F4E je med letom 2010 izvedlo svoje dejavnosti v okviru projekta ITER v skladu z osnovnim načrtom. 95 % predvidenih dejavnosti iz delovnega programa F4E za leto 2010 je steklo po načrtih. V primerih odlašanja dejavnosti so sprejeli ukrepe, da bi zmanjšali zamudo in upoštevali časovni okvir v zvezi s prvo plazmo.

Podjetje F4E je med letom 2011 nadaljevalo z izvajanjem dejavnosti v okviru projekta ITER v skladu z osnovnim načrtom in na številnih področjih je bil dosežen velik napredek. Hkrati je prišlo do zamud pri nekaterih ključnih vidikih EU in držav zunaj EU. Poleg tega je vpliv potresa na vzhodu Japonske negativno zaznamoval potek projekta ITER. Posledično je zlasti EU med nedavnim Svetom ITER junija mednarodno organizacijo pozvala, naj vzpostavi skupino za posebne naloge pod vodstvom generalnega direktorja v sodelovanju z vsemi notranjimi agencijami, da se opredelijo načrti ublažitve za vidike v zvezi s kritično potjo z namenom omejitve teh zamud na minimum, pri čemer je treba ostati v okviru splošnih najvišjih ocen stroškov.

Ne glede na ponovno optimizacijo časovnega načrta projekta bodo zahtevana dodatna sredstva za leto 2012 in 2013 uporabljena zlasti v podporo dodelitve zelo obsežnih pogodb za glavne objekte ITER, ki naj bi bili zgrajeni v letih 2012 in 2013.

O dodatnih proračunskih sredstvih za leti 2012 in 2013 so z državami članicami razpravljali dne 27. septembra med sestankom proračunskega odbora Sveta. Cilj predsedstva je predstaviti osnutek predloga za mandat, o katerem bodo razpravljali z Evropskim parlamentom med tristranskim srečanjem o proračunu dne 19. oktobra, da bi se sporazumeli pred novim sestankom Sveta ITER sredi novembra, na katerem naj bi odobrili nov osnovni načrt.